Alnes ble sprinttrener i IK Tjalve i 1985. På den tiden hadde Audun Garshol de gjeldende norske rekordene med 10.52 sek. på 100 m og 21.16 sek. på 200 m, satt tidlig på 70-tallet. Men fra midten av 80-tallet ble nivået på norsk sprint forbedret drastisk av Alnes sine utøvere. Det begynte med Einar Sagli, fortsatte med Kennet Kjensli og kulminerte midlertidig med Geir Moens EM gull og sølv i 1994 og VM gull innendørs i 1995. På midten av 90-tallet var de norske rekordene på 100 og 200 m forbedret til henholdsvis 10.08 og 20.17 sek. Rundt årtusenskiftet ble John Ertzgaard U23 Europamester og VM semifinalist på 200 m. Ezinne Okparaebo vant sølv og bronse på 60 m i EM innendørs i 2009 og 2011, og forbedret den norske rekorden på 100 m fra 11.41 til 11.10 sek. i løpet av sin karriere.